**Informatīvais ziņojums**

**„Par Pilsonības un migrācijas lietu pārvaldes administratīvās kapacitātes stiprināšanas pasākumiem”**

### ****1. Informatīvā ziņojuma pamatojums****

**Informatīvais ziņojums** "Par Pilsonības un migrācijas lietu pārvaldes administratīvās kapacitātes stiprināšanas pasākumiem" **(turpmāk - informatīvais ziņojums) izstrādāts,** lai Ministru kabinets pieņemtu lēmumu par iekšēju izdevumu pārdali starp atsevišķiem pasākumiem un izdevumu klasifikācijas kodiem atbilstoši ekonomiskajām kategorijām, tā rezultātā ilgtermiņā risinot administratīvās kapacitātes nepietiekamības problēmu.

**I. Pašreizējā situācija un problēmas raksturojums**

Saskaņā ar likuma „Par valsts budžetu 2015. gadam” 11.pielikumu „Valsts budžeta ilgtermiņa saistību maksimāli pieļaujamais apjoms” ilgtermiņa saistību pasākumam „Eiropas Savienības prasībām atbilstošu pasu, elektronisko identifikācijas karšu un uzturēšanās atļauju izsniegšana” budžeta apakšprogrammā 11.01.00 “Pilsonības un migrācijas lietu pārvalde” plānots finansējums 2015. gadā 7 736 459 *euro* un 2016. gadā 6 915 911 *euro* apmērā (saskaņā ar Ministru kabineta 2011. gada 27. jūlija rīkojumu Nr.347 „Par informācijas sistēmas darbības koncepcijas aprakstu „Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšanai”), tajā skaitā papildu 91 amata vietas uzturēšanai – 820 548 *euro* (576 685 lati) plānots finansējums no 2013. līdz 2015. gadam ( arī saskaņā ar Ministru kabineta 2012. gada 16. augusta sēdē (prot. Nr.46, 11. §, 15.p.) nolemto). Tas saistīts ar ievērojamu personu apliecinošu dokumentu izsniegšanas apjoma pieaugumu šajā laika periodā. PMLP papildu piešķirtos resursus izmanto klientu apkalpošanas kapacitātes stiprināšanai, tai skaitā nodrošina iespēju rezervēt pakalpojuma saņemšanas laiku un ir pagarinājusi klientu apkalpošanas darba laiku PMLP Rīgas nodaļās[[1]](#footnote-1), tādējādi nodrošinot pakalpojumu pieejamību iedzīvotājiem.

Vienlaikus papildu piešķirtās amata vietas ir būtisks atbalsts PMLP funkciju nodrošināšanā, ņemot vērā to, ka pēdējos gados ir ievērojami palielinājies darba apjoms visās PMLP darbības jomās. Piemēram, salīdzinot ar 2012. gadu, 2014. gadā izsniegto uzturēšanās atļauju skaits palielinājies par 48%, ārzemnieka deklarēto dzīvesvietu skaits – par 89%, izskatīto administratīvā pārkāpuma lietu skaits – par 53%, izskatīto tiesiskā statusa noteikšanas lietu skaits – par 29%, rakstveidā sniegtās informācijas no Iedzīvotāju reģistra skaits – par 6%. Būtisks darba apjoma pieaugums ir iedzīvotāju uzskaites jomā, piemēram, izsniegtās statistiskās informācijas no Iedzīvotāju reģistra skaits palielinājies pat vairāk nekā 8 reizes, elektroniski deklarēto dzīvesvietu skaits – par 45%, bet no Iedzīvotāju reģistra sniegtās informācijas apjoms uz līguma pamata – par 10%. Minētās tendences saglabājas arī 2015. gadā. 2015. gada 6 mēnešu darbības rezultātu izpildes vidējais rādītājs ir 66%, kas pārsniedz nosacīto (50%) 2015. gada plānu par 16%. Savukārt, salīdzinot ar 2012.gada darbības rezultātiem, secināms, ka 2015. gada 6 mēnešu darbības rezultātu izpilde ievērojami (vidēji par 192%) pārsniedz 2012. gada 6 mēnešu izpildi (skatīt 1.tabulas 10. kolonnu).

1.tabula

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Darbības rezultātu izvērtējums** | | | | | | | | | |
|  | **Izpilde 2012.**  **gadā** | **Izpilde 2014. gadā** | **Izpilde 2014. gadā**  **pret 2012.**  **gadu**  **(%)** | **2015. gada plāns** | **2015. gada plāns pret 2012. gada izpildi**  **(%)** | **Izpilde 2015. gada 6 mēnešos** | **Izpilde 2015. gada 6 mēnešos no 2015. gada plāna (%)** | **Izpilde 2012. gada 6 mēnešos (50% no 2012. gada izpildes)** | **Izpilde 2015. gada 6 mēnešos pret 2012. gada izpildi 6 mēnešos (%)** |
| **1** | **2** | **3** | **4** | **5** | **6** | **7** | **8** | **9** | **10** |
| *Izsniegto uzturēšanās atļauju (UA) skaits* | *26 023* | *38 608* | *148%* | *32 700* | 126% | *19 283* | *59%* | *1 3012* | *148%* |
| *Deklarēto dzīvesvietu skaits ārzemniekam* | *5 920* | *11 179* | *189%* | *6 500* | 110% | *3 834* | *59%* | *2 960* | *130%* |
| *Izskatīto patvēruma meklētāju iesniegumu skaits* | *207* | *376* | *182%* | *450* | 217% | *154* | *34%* | *104* | *149%* |
| *Apstiprināto ielūgumu vīzas pieprasīšanai un izsaukumu UA pieprasīšanai skaits* | *57 519* | *56 160* | *98%* | *53 000* | 92% | *27 080* | *51%* | *28 760* | *94%* |
| *Izskatīto administratīvā pārkāpuma lietu skaits* | *11 460* | *17 478* | *153%* | *10 000* | 87% | *8 100* | *81%* | *5 730* | *141%* |
| *Personu tiesiskā statusa noteikšanas lietu skaits* | *6 040* | *7 812* | *129%* | *7 000* | 116% | *4 314* | *62%* | *3 020* | *143%* |
| *Rakstveidā sniegta informācija no Iedzīvotāju reģistra (skaits)* | *24 322* | *25 682* | *106%* | *24 000* | 99% | *18 082* | *75%* | *12 161* | *149%* |
| *Iedzīvotāju reģistrā iekļauto, aktualizēto ziņu apjoms* | *1 249 665* | *1 924 680* | *154%* | *1 100 000* | 88% | *929 401* | *84%* | *624 833* | *149%* |
| *Elektroniski deklarēto dzīvesvietu skaits* | *55 717* | *80 567* | *145%* | *57000* | 102% | *49 161* | *86%* | *27 859* | *176%* |
| *Elektroniski saņemto paziņojumu par dzīvesvietas norādīšanu skaits* | *2 157* | *2 425* | *112%* | *2 500* | 116% | *1396* | *56%* | *1079* | *129%* |
| *Elektroniski sniegtās informācijas apjoms no Iedzīvotāju reģistra (uz līguma pamata)* | *571 972* | *629 466* | *110%* | *500 000* | 87% | *336 359* | *67%* | *285 986* | *118%* |
| *Statistiskās informācijas sniegšana no Iedzīvotāju reģistra* | *3 229 654* | *27 214 124* | *843%* | *12 700 000* | 393% | *13 706 767* | *108%* | *1 614 827* | *849%* |
| *Izsniegto pasu skaits* | *237 359* | *382 893* | *161%* | *270 151* | 114% | *169 137* | *63%* | *118 680* | *143%* |
| *Izsniegto personas apliecību skaits* | *105 999* | *199 696* | *188%* | *238 893* | 225% | *91 359* | *38%* | *53 000* | *172%* |
| ***KOPĀ /vidēji*** | *5 584 014* | *30 591 146* | ***194%*** | *15 002 194* | ***141%*** | *15 364 427* | ***66%*** | *2 792 011* | ***192%*** |

Pieprasījumu pēc personu apliecinošiem dokumentiem ietekmē dokumenta derīguma termiņš un citi faktori, tāpēc ik pēc pieciem gadiem pieprasījums krasi palielinās. Turpmākajos gados tiek prognozēts, ka kopumā pieprasījums pēc personu apliecinošiem dokumentiem pakāpeniski izlīdzināsies un saglabāsies 2015. gada līmenī, jo, lai gan samazināsies pieprasījums pēc pasēm, palielināsies pieprasījums pēc personas apliecībām, tai skaitā saistībā ar uzturēšanās atļauju izsniegšanu un e-parakta plašāku pielietošanu. Turklāt personu apliecinoša dokumenta derīguma termiņa laikā ir jānodrošina pakalpojumi, kas saistīti ar ierakstu papildināšanu personu apliecinošā dokumentā, piemēram, par tautību, nepilngadīgiem bērniem, droša elektroniskā paraksta sertifikāta aktivizēšanu. Par šiem papildu pakalpojumiem nav paredzēta papildu samaksa, jo izdevumi ir iekļauti valsts nodevas par personu apliecinošu dokumentu izsniegšanu pamatnodevā. 2012. gadā, lemjot par finansējuma piešķiršanu PMLP klientu apkalpošanas kapacitātes stiprināšanai, izmantojot pieejamos datus un raksturlielumus, nebija iespējams paredzēt, ka darba apjoms tik strauji palielināsies arī citās jomās – iedzīvotāju uzskaites, migrācijas un personu tiesiskā statusa jomā un, ka šiem procesiem būs ietekme uz darba apjoma pieaugumu turpmākajos gados (skatīt 1.tabulu). Samazinot klientu apkalpošanas darbinieku skaitu, no 2016. gada klientu apkalpošanas kapacitāte būs nepietiekama, un tas ietekmēs PMLP funkciju izpildi un klientu apkalpošanas kvalitāti kopumā. Lai nepasliktinātu pakalpojumu pieejamību un nodrošinātu kvalitatīvu funkciju izpildi un pakalpojumu sniegšanu, nepieciešams saglabāt pagarinātu klientu apkalpošanas darba laiku vismaz vienā no Rīgas nodaļām. Sakarā ar to nepieciešams turpināt uzturēt 46 amata vietas arī 2016. gadā un turpmāk.

Izvērtējot sasniegtos darbības rezultātus (1.tabula), faktiskos valsts pamatbudžeta ieņēmumus no valsts nodevām un naudas sodiem un plānotos ieņēmumus atbilstoši likumā “Par vidēja termiņa budžeta ietvaru 2015., 2016. un 2017. gadam” un likumā “Par valsts budžetu 2015. gadam” noteiktajam, kā arī precizētās ieņēmumu prognozes 2016., 2017. gadā un 2018. gadā, situācija ir šāda (skatīt 2.tabula):

2.tabula

|  |  |  |  |  |  |  |  |
| --- | --- | --- | --- | --- | --- | --- | --- |
| **Valsts pamatbudžeta ieņēmumu no valsts nodevām un naudas sodiem izvērtējums** | | | | | | | |
|
|  | **2014.gada plāns** | **2014.gada izpilde** | **2015.gada** | **2015.gada 6 mēn. izpilde** | **2016.gada plāns** | **2017.gada plāns** | **2018.gada plāns** |
| **%no gada plāna** | **plāns** | **% no gada plāna** |
| **Nodevas par personu apliecinošiem dokumentiem** | | | | | | | |
| *Nodeva par pasu izsniegšanu* | *8 903 788* | *8 929 146* | *6 534 638* | *4 028 427* | *6 700 399\** | *5 733 250\** | *3 763 486* |
| *100.28%* | *61.65%* |
| *Nodeva par personas apliecības izsniegšanu* | *4 516 864* | *2 985 995* | *3 501 625* | *1 398 418* | *3 221 298\** | *3 919 419\** | *4 805 728* |
| *66.11%* | *39.94%* |
| ***Kopā nodevas par personu apliecinošiem dokumentiem*** | ***13 420 652*** | ***11 915 141*** | ***10 036 263*** | ***5 426 845*** | ***9 921 697\**** | ***9 652 669\**** | ***8 569 214*** |
| *88.78%* | *54.07%* |
| **Citas nodevas un naudas sodi** | | | | | | | |
| *Nodeva par vīzas, uzturēšanās atļaujas vai EK pastāvīgā iedzīvotāja statusa LR pieprasīšanai nepieciešamo dokumentu izskatīšanu un ar to saistītajiem pakalpojumiem* | *3 454 306* | *5 399 020* | *3 454 306* | *2 259 317* | *3 454 306* | *3 454 306* | *3 454 306* |
| *156.30%* | *65,41%* |
| *Nodeva par naturalizācijas iesniegumu iesniegšanu* | *32 726* | *19 009* | *32 726* | *10 023* | *19 066* | *19 066* | *19 066* |
| *58.09%* | *30.63%* |
| *Nodeva par atteikšanos no Latvijas pilsonības un pilsonības atjaunošanas dokumentēšanu\*\*\** | *268 550* | *4 117* | *4 200* | *1 347* | *4 268* | *4 268* | *4 268* |
| *1.53%* | *32.07%* |
| *Nodeva par ziņu par deklarēto dzīvesvietu reģistrāciju* | *26 640* | *46 674* | *26 640* | *15 891* | *25 620* | *25 620* | *25 620* |
| *175.20%* | *59.65%* |
| *Nodeva par informācijas saņemšanu no IR* | *688 646* | *806 552* | *688 646* | *437 981* | *835 958\*\** | *835 958\*\** | *835 958\*\** |
| *117.12%* | *63.60%* |
| *Naudas sodi, ko uzliek PMLP* | *77 689* | *142588* | *95 000* | *62 907* | *96 600* | *96 600* | *96 600* |
| *183.54%* | *66.22%* |
| ***Kopā citas nodevas un naudas sodi*** | ***4 548 557*** | ***6 417 960*** | ***4 301 518*** | ***2 686 341*** | ***4 435 818*** | ***4 435 818*** | ***4 435 818*** |
| ***(+1 869 403)*** | *62.45%* |
| **KOPĀ** | **17 969 209** | **18 333 101** | **14 337 781** | **8 214 311** | **14 357 515** | **14 088 487** | **13 005 032** |
| *102.03%* | *57.29%* |

\*Saskaņā ar likumu “Par valsts budžetu 2015. gadam” un likumu “Par vidēja termiņa budžeta ietvaru 2016., 2017. un 2018. gadam” ieņēmumu palielinājums no nodevām par personu apliecinošu dokumentu izsniegšanu *704 976 euro*

\*\* Saskaņā ar Ministru kabineta noteikumu projekta „Noteikumi par valsts nodevu par informācijas saņemšanu no Iedzīvotāju reģistra” sākotnējās ietekmes novērtējuma ziņojumu (anotāciju) (VSS – 1133) prognozēts ieņēmumu no valsts nodevas par informācijas sniegšanu no Iedzīvotāju reģistra 147 312 *euro*

\*\*\*Saskaņā ar Ministru kabineta 18.03.2014. sēdē (prot. Nr.17 44.§ 11.punkts) nolemto, valsts nodeva par pilsonības reģistrācijas iesnieguma izskatīšanu netiek noteikta, līdz ar to ieņēmumi 2014.gadā bija mazāki par sākotnēji plānoto

Iekšlietu ministrija ir izstrādājusi Ministru kabineta noteikumu projektu „Noteikumi par valsts nodevu par informācijas saņemšanu no Iedzīvotāju reģistra” (VSS-1133). Šo noteikumu projekta mērķis ir noteikt valsts nodevas apmēru, samaksas kārtību, kā arī atvieglojumus un atbrīvojumus no valsts nodevas maksāšanas par informācijas saņemšanu no Iedzīvotāju reģistra, tai skaitā noteikt jaunu valsts nodevu par ziņu par noteiktā laika posmā mirušām personām saņemšanu. Tiek plānots kopējais ieņēmumu no valsts nodevas par informācijas saņemšanu no Iedzīvotāju reģistra palielinājums turpmākajos gados par 147 312 *euro*. Tādējādi no 2016. gada un turpmākajos gados valsts budžeta ieņēmumi no nodevas par informācijas saņemšanu no Iedzīvotāju reģistra prognozējami 835 958 *euro* apmērā. Lai nodrošinātu nepieciešamo administratīvo kapacitāti un ar valsts nodevas administrēšanu saistīto izdevumu segšanu, Iekšlietu ministrijas sniegs priekšlikumu 2016. gadā un turpmāk ik gadu palielināt dotāciju no vispārējiem ieņēmumiem Iekšlietu ministrijai par 113 593 *euro* izdevumiem piecu amata vietu uzturēšanai PMLP (atlīdzība, no tās: atalgojums 87 408 *euro*).

Izvērtējot valsts pamatbudžeta ieņēmumus no valsts nodevām un naudas sodiem (2.tabula), konstatējams, ka kopumā 2014. gadā faktiskie valsts pamatbudžeta ieņēmumi bija par 363 892 *euro* lielāki par plānotajiem, bet 2015. gada 6 mēnešos tie ir par 944 296 *euro* lielāki par nosacīto 6 mēnešu plānu (50% no gada plāna). Prognozējams, ka valsts budžeta ieņēmumi palielināsies arī 2016. gadā un turpmāk.

Izvērtējot izdevumus ilgtermiņa saistībām, secināts, ka iespējams samazināt izdevumu apjomu par personu apliecinošu dokumentu sagatavju iegādi. Līgums par 2 000 000 pasu sagatavju piegādi ar Vācijas uzņēmumu "Giesecke& GmbH" noslēgts līdz 2018. gadam un piegādāto pasu sagatavju apjoms nodrošinās dokumentu izsniegšanu līdz 2022. gadam. No 2020. gada PMLP uzsāks darbu pie jaunās paaudzes dokumentu dizaina un tehnoloģiju izstrādes, kā arī uzsāks iepirkuma procedūras. Ja iepirkumu procedūras rezultātā jaunās paaudzes pasu sagatavju izmaksas būs lielākas, varētu tikt pārskatīts valsts nodevas par pasu izsniegšanu apmērs.

Izvērtējot un precizējot izdevumus ilgtermiņa saistībām un, precizējot valsts pamatbudžeta ieņēmumu prognozi no valsts nodevas par personu apliecinošu dokumentu izsniegšanu, konstatēts, ka izdevumu apjomu personas apliecību sagatavju iegādei 2016. gadam ir iespējams samazināt, jo faktiskais pieprasījums pēc personas apliecības izsniegšanas ir bijis mazāks nekā prognozētais, kas ietekmē arī sagatavju patēriņu. To ietekmē arī tas, ka vairs netiek virzīts priekšlikums par obligātās valsts veselības apdrošināšanas ieviešanu, kas paredzēja obligātu personas apliecības uzrādīšanu, saņemot veselības aprūpes pakalpojumus (šī iniciatīva varēja izraisīt paaugstinātu pieprasījumu pēc personas apliecību izsniegšanas, tāpēc iepriekš tika plānots iegādāties lielāku skaitu personas apliecību sagatavju).

Plānojot ilgtermiņa saistību apjomu, 2015. gadā tika paredzēts veikt personalizācijas iekārtu nomaiņu un izstrādāt jaunu personu apliecinošu dokumentu dizainu. Aprēķini par nepieciešamo finansējumu tika balstīti uz iepriekšējo periodu izmaksām, kā arī, ņemot vērā informācijas tehnoloģiju attīstības tendences un tirgus izpēti. 2014. gada nogalē PMLP noslēdza finansiāli izdevīgu līgumu par līdz šim izmantoto personalizācijas iekārtu atjaunošanu, tāpēc iepriekš paredzētā pasu un personas apliecību personalizācijas iekārtu iegāde netiks veikta.

Tādējādi 2016. gadā plānotie izdevumi ilgtermiņa saistībām samazināmi par 2 027 960 *euro* un2017. un 2018. gadā plānoto izdevumu apjoms ilgtermiņa saistību pasākumam “Eiropas Savienības prasībām atbilstošu pasu, elektronisko identifikācijas karšu un uzturēšanās atļauju izsniegšana” veidos pozitīvu ietekmi uz valsts budžetu (skatīt 3.tabulu). Precizējot izdevumus personu apliecinošu dokumentu izsniegšanas procesa nodrošināšanai, budžeta apakšprogrammas 11.01.00 “Pilsonības un migrācijas lietu pārvalde” bāzes izdevumos saskaņā ar Ministru kabineta 2010. gada 19. novembra sēdē (prot.Nr.65, 2.§, 15.p.) nolemto tika paredzēts finansējums 1 717 370 *euro* (1 206 975 lati) apmērā personu apliecinošu dokumentu izsniegšanas nodrošināšanai (pasu sagatavju iegādei), no kuriem 119 310 *euro* jau novirzīti patvēruma procedūras nodrošināšanai, veicot izdevumu pārdali starp pasākumiem un izdevumu kodiem atbilstoši ekonomiskajām kategorijām, par ko vienošanās panākta likumprojekta „Patvēruma likums” saskaņošanas gaitā ar iesaistītajām ministrijām, tai skaitā ar Finanšu ministriju*.*

3.tabula

|  |  |  |  |  |  |  |
| --- | --- | --- | --- | --- | --- | --- |
| **Izdevumu pārdale patvēruma procedūras, klientu apkalpošanas kapacitātes nodrošināšanai un nodarbināto mēnešalga paaugstināšanai no 2016.gada** | | | | | | |
| Klasifikācijas koda nosaukums | Piešķirtais finansējums pasu sagatavju iegādei | Izdevumu pārdale patvēruma procedūras nodrošināšanai | Izdevumu pārdale 46 amata vietu uzturēšanai | Izdevumu pārdale nodarbināto mēnešalgu palielināšanai | Izdevumu pārdale nodarbināto mēnešalgu palielināšanai pēc amatu klasifikācijas saskaņošanas ar Valsts kanceleju | Izdevumu projekts pēc izmaiņām |
| **Izdevumi - kopā** | **1 717 370** | **119 310** | **659 119** | **452 508** | **487 079** | **1 717 370** |
| **Uzturēšanas izdevumi** | **1 717 370** | **119 310** | **659 119** | **452 508** | **487 079** | **1 717 370** |
| **Kārtējie izdevumi** | **1 717 370** | **119 310** | **659 119** | **452 508** | **487 079** | **1 717 370** |
| Atlīdzība |  | 58 910 | 659 119 | 452 508 | 487 079 | 1 656 970 |
| Atalgojums |  | 46 569 | 511 978 | 350 714 | 378 344 | 1 287 605 |
| Preces un pakalpojumi | 1 717 370 | 60 400 |  |  |  | 60 400 |

No minētā bāzes finansējuma atlikumu 1 598 060 *euro* ir iespējams no 2016. gada pārdalīt papildus 46 amata vietu uzturēšanai klientu apkalpošanas kapacitātes nodrošināšanai un PMLP nodarbināto mēnešalgas paaugstināšanai, ievērojot amatu pārklasifikācijas rezultātus (atbilstošo amatu saimei noteikto mēnešalgu grupu un nodarbināto kvalifikācijas pakāpi) (skatīt 3.tabulu).

Vēršam uzmanību uz to, ka PMLP nodarbināto atalgojums ir kritiski zems un nav konkurētspējīgs, ņemot vērā to, ka 2014. gadā vidējā bruto darba samaksa  sabiedriskajā sektorā bija 813 *eiro[[2]](#footnote-2)*. PMLP klientu apkalpošanas speciālistu vidējā mēnešalga 2014. gadā bija 571 *euro*. Paplašinot PMLP uzdevumus, ir mainīti arī nodarbināto amata pienākumi un prasības profesionālajai pieredzei, tāpēc amati jāpārklasificē atbilstošā amatu saimē un pēc amatu pārklasifikācijas ir jānodrošina atbilstoša mēnešalga. Saglabājoties pašreizējam atalgojuma līmenim, netiks novērsta nodarbināto mainība. Turklāt, ja netiks piešķirts finansējums, pastāv būtisks risks, ka zemais atalgojums var veicināt nodarbināto nonākšanu korupcijas un interešu konflikta riska situācijās. Tam ir ļoti būtiska nozīme, īpaši ņemot vērā to, ka prasības pret nodarbināto amata pienākumu izpildi un amatam noteiktā atbildība, salīdzinot ar nelielo atalgojumu, neveicina lojalitāti valsts pārvaldei. Papildus finansējums nepieciešams, jo zemāk atalgoto PMLP nodarbināto atalgojums jau pašlaik nesasniedz 75% no amatu saimei un mēnešalgu grupai noteiktās maksimālās mēnešalgas, lai gan nodarbināto kvalifikācija un profesionālā pieredze atbilst augstākajai - 3.kategorijai.

2015. gada 12. jūnija vēstulē Nr. 1-40/1438 Iekšlietu ministrija (PMLP) iesniedza precizētus priekšlikumus par bāzes izdevumiem 2016. – 2018. gadam, precizējot valsts pamatbudžeta ieņēmumu no valsts pamatbudžetā iemaksājamo valsts nodevu un citu maksājumu no iestādes sniegtajiem pakalpojumiem un veiktās darbības, un neparedzot ieņēmumus no iemaksātajām valsts nodevām par pasu izsniegšanu un nodevām par personas apliecību izsniegšanu 2017. – 2018.gadā, kas nerada negatīvu fiskālu ietekmi.

Vienlaikus norādām, ka 2016. gadā valsts pamatbudžeta ieņēmumu no valsts nodevām par personu apliecinošu dokumentu izsniegšanu prognoze, salīdzinot ar plānoto, palielināta par 705 983 *euro* (skatīt 4.tabulu)

4.tabula

|  |  |  |  |  |  |
| --- | --- | --- | --- | --- | --- |
| **Precizētā valsts pamatbudžeta ieņēmumu no valsts nodevām par personu apliecinošu dokumentu izsniegšanu un izdevumi ar personu apliecinošu dokumentu izsniegšanas administrēšanu saistītie izdevumi no 2016. -2018.gadam, *euro*** | | | | | |
|  | **2016.gads ( EUR)** | | | **2017.gads (EUR)** | **2018.gads (EUR)** |
| **Plānots** | **Precizēts** | **Starpība** |
| **Ieņēmumi kopā** | **9 215 714** | **9 921 697\*** | ***705 983*** | **9 652 669\*** | **8 569 214\*** |
| *Nodeva par pasu izsniegšanu* | *6 428 418* | *6 700 399* | *271 981* | *5 733 250* | *3 763 486* |
| *Nodeva par personas apliecību izsniegšanu* | *2 787 296* | *3 221 298* | *434 002* | *3 919 419* | *4 805 728* |
|  |  |  | ***0*** |  |  |
| **Izdevumi kopā** | **8 633 281** | **6 605 321** | ***-2 027 960*** | **7 486 201** | **7 392 614** |
| ***1. Ilgtermiņa saistību pasākuma "Eiropas Savienības prasībām atbilstošu pasu, elektronisko identifikācijas karšu un uzturēšanās atļauju izsniegšana" izdevumi kopā*** | ***6 915 911*** | ***4 887 951****\*\** | ***-2 027 960*** | ***5 768 831****\*\** | ***5 675 244****\*\** |
| *1.1. Izdevumi budžeta apkšprogrammā 11.01.00 "Pilsonības un migrācijas lietu pārvalde"* | *6 812 608* | *4 728 988* | *-2 083 620* | *5 609 868* | *5 516 281* |
| *1.2. Izdevumi budžeta programmā 02.00.00 „Iekšlietu ministrijas vienotā sakaru un informācijas sistēma”* | *103 303* | *158 963* | *55 660* | *158 963* | *158 963* |
| ***2. Bāzes izdevumi personu apliecinošu dokumentu iegādei budžeta apkšprogrammā 11.01.00 "Pilsonības un migrācijas lietu pārvalde"*** | ***1 717 370*** | ***0*** | ***-1 717 370*** | *0* | *0* |
| ***3. Bāzes izdevumu personu apliecinošu dokumentu iegādei pārdale budžeta apakšprogrammā 11.01.00 "Pilsonības un migrācijas lietu pārvalde"*** |  | ***1 717 370*** | ***1 717 370*** | ***1 717 370*** | ***1 717 370*** |
| *3.1. Izdevumu pārdale atlīdzībai* |  | *1 598 060* | *1 598 060* | *1 598 060* | *1 598 060* |
| *3.2. Bāzes izdevumi - pārdale patvēruma procedūras nodrošināšanai (likumprojekts „Patvēruma likums” tiek izskatīts Saeimā )* |  | *119 310* | *119 310* | *119 310* | *119 310* |
| **Finansiālā ietekme** | **582 433** | ***3 316 376*** | **2 733 943** | **2 166 468** | **1 176 600** |

\*Aprēķini par ieņēmumiem no valsts nodevām par pasu un personas apliecību izsniegšanu no 2016. līdz 2018.gadam – 1.pielikumā

\*\* Izdevumi pasākumam “Eiropas Savienības prasībām atbilstošu pasu, elektronisko identifikācijas karšu un uzturēšanās atļauju izsniegšana” 2016. līdz 2018. gadam – 5.pielikumā

Finansējuma pārdale, palielinot izdevumus atlīdzībai (tai skaitā atalgojums), nepieciešama PMLP funkciju izpildei, PMLP klientu apkalpošanas kapacitātes nodrošināšanai un PMLP nodarbināto mēnešalgas paaugstināšanai. Izdevumu pārdale neietekmēs nākamajiem periodiem noteiktos maksimāli pieļaujamos izdevumu apjomus un nepalielinās ilgtermiņa saistību apjomu un neradīs negatīvu finansiālu ietekmi uz valsts budžetu (skatīt 4.tabulu). **Pozitīvā ietekme uz valsts budžetu 2016. gadā veidos *3 316 376 euro.***

Papildu finansējums nepieciešams PMLP administratīvās kapacitātes stiprināšanas pasākumiem, lai no 2016. gada:

1. nodrošinātu pagarinātu klientu apkalpošanas darba laiku (divās maiņās - 12 stundas dienā) Rīgas 1.nodaļā, (pakalpojumu pieejamības un klientu apkalpošanas nodrošināšanai papildus nepieciešamas 46 amata vietas);

2. palielinātu mēnešalgu PMLP nodarbinātajiem, nodrošinot konkurētspējīgu atalgojumu atbilstoši nodarbināto profesionālajai pieredzei un kvalifikācijas pakāpei, kā arī atbilstoši Ministru kabineta 2010. gada 30.novembra noteikumu Nr.1075 „Valsts un pašvaldības institūciju amatu katalogs” (turpmāk – noteikumi Nr.1075) 29.2 punktā noteiktajai amatu klasifikācijas pārskatīšanai.

Analizējot PMLP darbības rezultātus (skatīt 1.tabulu), secināts, ka darba apjoms, salīdzinot ar 2012. gadu, ir ievērojami palielinājies, un 2016. gadā un turpmākajos gados darba apjoms saglabāsies vismaz 2015. gada līmenī, turklāt arī valsts pamatbudžeta ieņēmumi no valsts nodevām un sodiem turpmākajos gados saglabāsies 2015. gada līmenī (skatīt 2.tabulu). PMLP nodrošina plašu pakalpojumu klāstu un ir viens no lielākajiem publisko pakalpojumu sniedzējiem valstī. Ņemot vērā pieprasījuma pēc PMLP sniegtajiem pakalpojumiem pieaugumu, ir nepieciešams risinājums, lai nodrošinātu pakalpojumu pieejamību iedzīvotājiem. Optimālākais risinājums PMLP klientu apkalpošanas kapacitātes nodrošināšanai būtu saglabāt pagarinātu klientu apkalpošanas darba laiku (otro maiņu) Rīgas 1.nodaļā. Tādējādi efektīvi tiktu izmantotas darba vietas un iekārtas, nepasliktinātos pakalpojumu pieejamība iedzīvotājiem, jo būs iespēja saņemt pakalpojumu pēc darba laika. Lai nodrošinātu Rīgas nodaļas darbu divās maiņās, papildus nepieciešamas **46 amata** **vietas**: 30 klientu apkalpošanas speciālista amata vietas (23.amatu saimes II A līmenis 6.mēnešalgu grupa) PMLP Rīgas 1.nodaļā, lai nodrošinātu klientu apkalpošanu, pieņemtu dokumentus personu apliecinošu dokumentu, iedzīvotāju uzskaites, migrācijas un personu tiesiskā statusa jautājumos un nodrošinātu lēmumu projektu sagatavošanu, tai skaitā administratīvā pārkāpuma lietās, 8 vecākā referenta amata vietas (35. amatu saime II līmenis 9.mēnešalgu grupa) Uzturēšanās atļauju nodaļā, lai nodrošinātu otrajā maiņā pieņemto dokumentu izskatīšanu un administratīvo aktu sagatavošanu uzturēšanās atļauju jautājumos, 1 vecākā referenta amata vieta (35.amatu saime II līmenis 9.mēnešalgu grupa) Administratīvā departamenta (AD) Plānošanas un kontroles nodaļā, lai nodrošinātu pieņemto lēmumu pēcpārbaudes, klientu apkalpošanas kvalitātes kontroli un monitoringu, 2 referenta amata vietas (18.4 amatu saime II līmenis 6.mēnešalgu grupa) AD Personu uzskaites dokumentu nodaļā, lai nodrošinātu personu lietu apriti (tai skaitā personu lietu skenēšanu), datu bāžu uzturēšanu un datu aktualizēšanu Iedzīvotāju reģistrā un sniegtu metodisko atbalstu otrajā maiņā strādājošajiem darbiniekiem. Savukārt, lai nodrošinātu otrajā maiņā pieņemto personu apliecinošu dokumentu personalizāciju, PMLP Personu apliecinošu dokumentu departamenta Personalizācijas centrā nepieciešamas 3 operatora amata vietas (13.amatu saime IV  līmenis 5. mēnešalgu grupa), 2 vadošā sistēmanalītiķa amata vietas (19.4 amatu saimes III līmenis 10. mēnešalgu grupa). Minētās amata vietas Personalizācijas centrā nepieciešamas, lai stiprinātu ilgstoši nepietiekamo kapacitāti ar personu apliecinošiem dokumentiem saistīto informācijas tehnoloģiju (IT) jautājumu risināšanā. IT kapacitāte kopš elektronisko pasu ieviešanas 2007. gadā ir palikusi praktiski nemainīga, bet šajā laikā PMLP ir sākusi izsniegt arī elektroniskās identifikācijas kartes, kas ir tehnoloģiski sarežģīts un resursu ietilpīgs produkts, kā arī ir izveidojusi Personu apliecinošu dokumentu informācijas sistēmu, kurai jānodrošina arī datu apmaiņa starptautiskā līmenī. **Nepieciešamais finansējums atlīdzībai 659 119 *euro*, tai skaitā atalgojumam 511 978 *euro*** (detalizēts aprēķins – 2.pielikumā).

PMLP nodarbināto atalgojums ir kritiski zems un nav konkurētspējīgs. Zemais atalgojums veicina personāla mainību un neefektīvu resursu izmantošanu, ņemot vērā to, ka jauno darbinieku apmācībai (piemēram, migrācijas jautājumos) ir nepieciešami 6 mēneši. Ja 2014. gadā PMLP kopā atlaisto darbinieku mainība bija 11 %, tad 2015. gada 8 mēnešos (no janvāra līdz augustam) tā šobrīd jau ir 10 %, līdz ar to secināms, ka atlaisto darbinieku mainība palielinās. 2014. gadā atlaisto darbinieku, kuri saņem zemāko atalgojumu, bet dod lielu ieguldījumu valsts budžetā, mainība bija 30 %, bet 2015. gadā 8 mēnešu laikā (no janvāra līdz augustam) atlaisto darbinieku mainība šajās struktūrvienībās ir jau 29 %. (8 mēnešos sasniedz jau visa 2014. gada kopējos rādītājus). Lai samazinātu personāla mainību un novērstu profesionālu, kvalificētu speciālistu aizplūšanu, nepieciešams risināt PMLP nodarbināto, īpaši klientu apkalpošanas nodrošināšanā iesaistīto nodarbināto, atalgojuma palielināšanas jautājumu. Jānorāda, ka izmaiņas PMLP darbību reglamentējošos normatīvajos aktos nosaka augstākas prasības, līdz ar to nodarbināto amata pienākumi ir paplašinājušies, darba procesi ir kļuvuši sarežģītāki un darbietilpīgāki. PMLP ir uzsākts darbs pie amatu pārklasifikācijas, lai klasificētu amatu atbilstoši amata aprakstā noteiktajiem amata pienākumiem un nodrošinātu nodarbinātajiem taisnīgu atalgojumu. Atalgojuma palielināšanas jautājums būtu risināms **divos posmos**. Pirmajā posmā atalgojums tiktu palielināts līdz 90% no noteiktās mēnešalgu grupas maksimāli noteiktās mēnešalgas 3.kategorijai (atbilstoši 2015.gadā spēkā esošajai PMLP amatu klasifikācijai). Nepieciešamais finansējums tiktu nodrošināts, veicot iekšēju izdevumu pārdali starp atsevišķiem pasākumiem un izdevumu klasifikācijas kodiem atbilstoši ekonomiskajām kategorijām. Otrajā posmā, pēc PMLP amatu klasifikācijas saskaņošanas ar Valsts kanceleju, Iekšlietu ministrijai noteiktā kārtībā iesniegt Finanšu ministrijā priekšlikumus apropriācijas pārdalei.

**Pirmajā posmā** atalgojuma palielināšana līdz noteiktās mēnešalgu grupas maksimāli noteiktajai mēnešalgai nepieciešama, jo:

1) 30 teritoriālo nodaļu vecākie klientu apkalpošanas speciālisti klasificēti amatu saimē 23 III B līmenī, 9.mēnešalgu grupā. Pašlaik vecāko klientu apkalpošanas speciālistu vidējā mēnešalga ir 670 *euro*. Ņemot vērā minētajiem amatiem noteiktos amata pienākumus un prasības kvalifikācijai un profesionālajai pieredzei, nodarbinātajiem ir noteikta 3.kategorija. Adekvāts atalgojums būtu 9.mēnešalgu grupai maksimāli noteiktais 994 *euro*.

2) klasificējot PMLP Personu apliecinošu dokumentu departamenta Personalizācijas centra operatora amatu, tika secināts, ka Amatu katalogā nav atbilstošas amatu saimes, lai amatu klasificētu atbilstoši amatam noteiktajām prasībām. Vēršam uzmanību uz to, ka, izstrādājot grozījumus Amatu katalogā, PMLP priekšlikums papildināt Amatu katalogu ar Personalizācijas centra operatora amatam atbilstošu amatu saimi, netika ņemts vērā. Līdz ar to amats tika klasificēts amatu saimē 13.Fiziskais un kvalificētais darbs, IV līmenī, 5.mēnešalgu grupā, ievērojot noteikumos Nr.1075 noteikto principu – ja nav atbilstošas amatu saimes, amatu klasificē tuvākajā amatu saimē. Pašlaik operatoru noteiktā mēnešalga ir 450 *euro*. Ņemot vērā minētajam amatam noteiktās prasības par profesionālo pieredzi, amata pienākumus un atbildību, adekvāts atalgojums būtu 620 *euro,* palielinot mēnešalgu līdz maksimāli noteiktajam (620 *euro*), papildus ir nepieciešams finansējums 10 Personalizācijas centra operatoru atalgojuma palielināšanai:

**Nepieciešamais finansējums Iekšlietu ministrijas budžeta apakšprogrammā 11.01.00 „Pilsonības un migrācijas lietu pārvalde” nodarbināto atlīdzības palielinājumam līdz noteiktās mēnešalgu grupas 90% no maksimāli noteiktās mēnešalgas 3.kategorijai nepieciešamais finansējums atlīdzībai 452 508 *euro*, tai skaitā atalgojumam 350 714 *euro* (detalizēts aprēķins – 3.pielikumā).**

**Otrajā posmā**, saskaņā ar noteikumu Nr.1075 29.2 punktu, līdz 2015. gada 31. decembrim ir jāveic amatu klasifikācijas pārskatīšana atbilstoši grozījumiem Valsts un pašvaldību institūciju amatu katalogā (turpmāk – Amatu katalogs). Ņemot vērā to, ka PMLP uzdevumi ir paplašinājušies, tad darbietilpīgāki ir kļuvuši arī darba izpildes procesi un līdz ar to ir mainītas amata prasības. Piemēram, augstākas prasības ir noteiktas darbiniekiem darbā ar personas apliecību izsniegšanu, jo darbiniekiem ir jāspēj konsultēt klienti par e-paraksta izmantošanu, par prasībām un tehniskajiem risinājumiem, autentificējoties ar personas apliecību, personas apliecībā iekļauto sertifikātu aktivizēšanu un atjaunošanu. Pildot amata pienākumus, darbiniekam ir jāstrādā ar 12 PMLP pārziņā esošām informācijas sistēmām, kā arī ar vairākām citu valsts iestāžu informācijas sistēmām. Samazinot administratīvo slogu iedzīvotājiem, PMLP darbinieki lēmumu pieņemšanai veic pārbaudes un iegūst nepieciešamo informāciju no citām iestādēm, tai skaitā tiešsaistē iegūst ziņas no citu iestāžu informācijas sistēmām. Sagatavojot administratīvos aktus, nodarbinātajiem ir jāpiemēro normatīvie akti ne tikai PMLP darbības jomā, bet arī nodokļu jomā, komercdarbības jomā, sociālās apdrošināšanas un citās jomās. Uzsākot PMLP amatu klasifikācijas pārskatīšanu, ir konstatēts, ka **citā amatu saimē ir jāpārklasificē 2 amati (kopā 280 amata vietas)**:

1.  uzsākot darbu pie amatu pārklasifikācijas, secināts, ka klientu apkalpošanas speciālista un jaunākā klientu apkalpošanas speciālista amats ir klasificējams 23. amatu saimes, II B līmenī, kas atbilst 7.mēnešalgu grupai, proti, amats ir klasificējams augstākā amatu saimes līmenī un mēnešalgu grupā, jo saskaņā ar amata pienākumiem jau pašlaik veic II B līmenim noteiktos pienākumus: nosaka tiesības uz iestādes sniegtajiem pakalpojumiem un izdod administratīvos aktus, kontrolē klienta atbilstību pakalpojuma saņemšanas nosacījumiem, atbilstoši kompetencei sadarbojas ar iestādēm un vāc informāciju, kas pamato klientu tiesības saņemt pakalpojumus, kas saistīti ar izmaksām no valsts budžeta, risina problēmas (arī nestandarta situācijās), izskata informācijas pieprasījumus un sagatavo atbildes (tai skaitā sagatavo administratīvo aktu par atteikumu sniegt informāciju), sagatavo atbildes uz klientu sūdzībām, var veikt jauno darbinieku apmācību struktūrvienības vadītāja uzdevumā, kontrolē fiziskas personas atbilstību statusam un pienākumu izpildi. PMLP klientu apkalpošanas speciālista amata pienākumos ietilpst administratīvās lietas izskatīšana un lēmuma pieņemšana par personas administratīvu sodīšanu, administratīvo aktu sagatavošana par personas atzīšanu par Latvijas pilsoni, par uzturēšanās tiesību piešķiršanu Latvijas Republikā vai atteikumu piešķirt uzturēšanās tiesības Latvijā, par uzturēšanās atļaujas reģistrēšanu, anulēšanu, par personas brīvprātīgu atgriešanu vai par piespiedu izraidīšanu, ja persona pārkāpusi Imigrācijas likumā noteikto ieceļošanas un uzturēšanās kārtību Latvijā, par atteikumu sniegt informāciju u.c. Turklāt minētie amati ir novērtēti kā augsta korupcijas riska amati. Nodarbināto vidējā mēnešalga pašlaik ir 571 *euro* (mēnešalgas apmērs svārstās diapazonā no 487 līdz 654,50 *euro*), un tā neatbilst amata profesionālajai pieredzei un kvalifikācijai noteiktajām prasībām. 7.mēnešalgu grupai noteiktā maksimālā mēnešalga ir 788 euro. Ņemot vērā to, ka PMLP nodarbinātajiem lielākoties ir noteikta augstākā – 3.kvalifikācijas pakāpe, nodarbināto adekvāts atalgojums būtu vismaz 90% no maksimāli noteiktās 7. mēnešalgu grupas 3.kategorijas maksimālās mēnešalgas jeb 788 euro. Mainoties amatu klasifikācijai, papildus ir nepieciešamais finansējums 261 klientu apkalpošanas speciālista atalgojuma palielināšanai;

2. PMLP AD Personu uzskaites dokumentu nodaļas vadošā referenta un referenta amati klasificējami 19.2 amatu saimes I līmenī (8.mēnešalgu grupa), jo amata pienākumos ietilpst darbs ar vairākām datubāzēm, jāveic datu ievadīšana, konsultāciju sniegšana lietotājiem un lietotāju apmācībām. Ņemot vērā minētajiem amatiem noteiktos amata pienākumus un prasības, par profesionālo pieredzi, atalgojums 19 referentu amatiem, kas atbilst 8.mēnešalgu grupai - 874 *euro.*

**Lai nodrošinātu amatu saimei un mēnešalgu grupai atbilstošu atalgojumu, mainoties amatu klasifikācijai, un lai palielinātu mēnešalgu PMLP zemāk atalgotajiem darbiniekiem (280 PMLP nodarbinātajiem) no 2016.gada, papildus nepieciešams finansējums 487 079 euro atlīdzībai, tai skaitā atalgojumam 378 344 euro (detalizēts aprēķins – 4.pielikumā).**

Lai pilnā apjomā nodrošinātu PMLP administratīvās kapacitātes stiprināšanas pasākumus, nepieciešams finansējums 1 598 060 *euro* atlīdzībai (1 241 036 *euro* atalgojums), no kuriem 46 amata vietu uzturēšanai 659 119 *euro* atlīdzībai (511 978 *euro* atalgojums), nodarbināto mēnešalgas palielināšanai 452 508 *euro* atlīdzībai (350 714 *euro* atalgojums), nodarbināto atalgojuma palielināšanai pēc PMLP amatu klasifikācijas pārskatīšanas 487 079 *euro* atlīdzībai (378 344 *euro* atalgojums), ievērojot nosacījumu, ka par **1 598 060 *euro* palielināti izdevumi atlīdzībai (1 241 036 *euro* atalgojums),** veicot izdevumu pārdali starp ekonomiskās klasifikācijas kodiem, bet palielinājumu 646 *euro* apmērā Pārvalde nodrošina atlīdzībai piešķirto resursu ietvaros (skatīt 5.tabulu), vienlaikus saglabājot pozitīvu finansiālo ietekmi, bet **487 079 *euro* piešķirti papildus izdevumi atlīdzībai (378 344 *euro* atalgojums) no 2016.gada pēc darbinieku pienākumu saskaņošanas ar Valsts kanceleju** iesniedzot Finanšu ministrijā priekšlikumus apropriācijas pārdalei ne vairāk kā 487 079 EUR apmērā, palielinot izdevumus atlīdzībai un attiecīgi samazinot izdevumus precēm un pakalpojumiem.

5.tabula

|  |  |  |  |  |  |
| --- | --- | --- | --- | --- | --- |
| **Izdevumu klasifikācijas kods** | **Izdevumu klasifikācijas koda nosaukums** | **Finansējums papildus amata vietām** | **Finansējums nodarbināto mēnešalgas paaugstināšanai atbilstoši noteiktai mēnešalgu grupai** | **Papildus finansējums atlīdzībai mainoties amata klasifikācijai** | **Nepieciešamais finansējums KOPĀ** |
| **1000** | **Atlīdzība** | **659 119** | **452 508** | **487 079** | **1 598 706** |
| **1100** | **Atalgojums** | **511 978** | **350 714** | **378 344** | **1 241 036** |
| 1110 | Mēneša amatalga | **426 648** | **292 260** | **315 288** | **1 034 196** |
| 1147 | Piemaksa par papildu darbu | **42 665** | **29 227** | **31 528** | **103 420** |
| 1148 | Prēmijas, naudas balvas un materiālās stimulēšana | **42 665** | **29 227** | **31 528** | **103 420** |
| **1200** | **Darba devēja valsts sociālās apdrošināšanas obligātās iemaksas, pabalsti un kompensācijas** | **147 141** | **101 794** | **108 735** | **357 670** |
| 1210 | Darba devēja valsts sociālās apdrošināšanas obligātās iemaksas | **125 809** | **87 181** | **92 970** | **305 960** |
| 1220 | Darba devēja pabalsti, kompensācijas un citi maksājumi | **21 332** | **14 613** | **15 765** | **51 710** |
| 1221 | Darba devēja pabalsti un kompensācijas, no kuriem aprēķina ienākuma nodokli un valsts sociālās apdrošināšanas obligātās iemaksas | **21 332** | **14 613** | **15 765** | **51 710** |

**II. Priekšlikumi turpmākai rīcībai**

PMLP funkciju izpildei, lai nodrošinātu klientu apkalpošanas kapacitāti un taisnīgu un konkurētspējīgu atalgojumu PMLP nodarbinātajiem, papildus nepieciešams finansējums 1 598 060 *euro* apmērā (skatīt 6.tabulu).

6.tabula

|  |  |  |
| --- | --- | --- |
| **Papildus nepieciešamais finansējums atlīdzībai budžeta apakšprogrammā 11.01.00 „Pilsonības un migrācijas lietu pārvalde” 2016. gadā un turpmāk katru gadu** | | |
| |  |  | | --- | --- | | **Izdevumi kopā** | **1 598 060** | | | |
| **1000** | **Atlīdzība** | **1 598 060** |
| **1100** | **Atalgojums** | **1 241 306** |
| 1110 | Mēnešalga | **1 034 196** |
| 1147 | Piemaksa par papildu darbu | **103 420** |
| 1148 | Prēmijas un naudas balvas | **103 420** |
| **1200** | **Darba devēja valsts sociālās apdrošināšanas obligātās iemaksas, pabalsti un kompensācijas** | **357 024** |
| 1210 | Darba devēja valsts sociālās apdrošināšanas obligātās iemaksas | **305 314** |
| 1220 | Darba devēja pabalsti, kompensācijas un citi maksājumi | **51 710** |
| 1221 | Darba devēja pabalsti un kompensācijas, no kuriem aprēķina ienākuma nodokli un valsts sociālās apdrošināšanas obligātās iemaksas | **51 710** |

Ņemot vērā minēto, Iekšlietu ministrija ierosina budžeta apakšprogrammai 11.01.00 „Pilsonības un migrācijas lietu pārvalde” apstiprināto bāzes izdevumu ietvaros veikt izdevumu pārdali starp pasākumiem un izdevumu klasifikācijas kodiem atbilstoši ekonomiskajām kategorijām, lai nodrošinātu atbilstošu administratīvo kapacitāti un atlīdzības paaugstināšanu, precizēt izdevumus ilgtermiņa saistībām pasākuma “Eiropas Savienības prasībām atbilstošu pasu, elektronisko identifikācijas karšu un uzturēšanās atļauju izsniegšana”, kā arī valsts pamatbudžeta ieņēmumus no valsts nodevām par personu apliecinošu dokumentu izsniegšanu, paredzot:

1. Atbalstīt Iekšlietu ministrijas priekšlikumu likumprojektā „Par vidēja termiņa budžeta ietvaru 2016., 2017. un 2018. gadam” un likumprojektā „Par valsts budžetu 2016.gadam” paredzēt:

2.1. valsts pamatbudžeta ieņēmumus no valsts nodevas par pasu izsniegšanu 2016.gadā 6 700 399 EUR, 2017.gadā 5 733 250 EUR, 2018.gadā 3 763 486 EUR;

2.2. valsts pamatbudžeta ieņēmumus no valsts nodevas par personas apliecības izsniegšanu 2016.gadā 3 221 298 EUR, 2017.gadā 3 919 419 EUR, 2018.gadā 4 805 728 EUR;

2.3. bāzes izdevumu pārdali starp izdevumu klasifikācijas kodiem atbilstoši ekonomiskajām kategorijām budžeta apakšprogrammas 11.01.00 „Pilsonības un migrācijas lietu pārvalde” ietvaros, samazinot izdevumus precēm un pakalpojumiem un palielinot izdevumus atlīdzībai par:

2.3.1. 452 508 EUR (tajā skaitā atalgojumam – par 350 714 EUR) atlīdzības palielināšanai atbilstoši noteiktajai kvalifikācijas pakāpei;

2.3.2. 659 119 EUR (tajā skaitā atalgojumam – par 511 978 EUR) 46 amata vietu uzturēšanai;

2.4. izdevumus ilgtermiņa saistību pasākumam “Eiropas Savienības prasībām atbilstošu pasu, elektronisko identifikācijas karšu un uzturēšanās atļauju izsniegšana” 2016.gadā 4 887 951 EUR apmērā, 2017.gadā 5 768 831 EUR apmērā, 2018.gadā 5 675 244 EUR apmērā.

3. Iekšlietu ministrijai sagatavot un noteiktā kārtībā iesniegt Ministru kabinetā rīkojuma projektu “Grozījumi Ministru kabineta 2011.gada 27.jūlija rīkojumā Nr.347 “Par informācijas sistēmas darbības koncepcijas aprakstu “Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšanai”’” par ilgtermiņa saistībām pasākumam “Eiropas Savienības prasībām atbilstošu pasu, elektronisko identifikācijas karšu un uzturēšanās atļauju izsniegšana” 2016., 2017. un 2018.gadam, ievērojot šī protokollēmuma 2.4.apakšpunktā noteiktos maksimālos izdevumu apjomus.

4. Pilsonības un migrācijas lietu pārvaldei līdz 2015. gada 31. decembrim veikt darbinieku pienākumu izvērtēšanu un, ja nepieciešams, pārskatīt amatu aprakstus un amatu klasifikāciju, saskaņojot to ar Iekšlietu ministriju un Valsts kanceleju.

5. Iekšlietu ministrijai pēc amatu pārklasifikācijas un saskaņošanas ar Valsts kanceleju sagatavot un noteiktā kārtībā iesniegt Finanšu ministrijā priekšlikumus apropriācijas pārdalei 2016.gadā ne vairāk kā 487 079 EUR apmērā atlīdzībai, attiecīgi samazinot izdevumus precēm un pakalpojumiem.

6. Iekšlietu ministrijai iesniegt Finanšu ministrijā priekšlikumus Iekšlietu ministrijas bāzes izdevumu precizēšanai atbilstoši šī protokollēmuma 2.3. un 2.4.apakšpunktā noteiktajam.

7. Iekšlietu ministrijai, iesniedzot Finanšu ministrijā likumprojekta “Par valsts budžetu 2016.gadam” un likumprojekta “Par vidēja termiņa budžeta ietvaru 2016., 2017. un 2018.gadam” budžeta pieprasījumus, iesniegt precizētu ieņēmumu no valsts nodevas par pasu izsniegšanu un valsts nodevas par personas apliecības izsniegšanu prognozi.

Iekšlietu ministrs R.Kozlovskis

Iesniedzējs:

Iekšlietu ministrs R.Kozlovskis

Vīza:

Valsts sekretāre I.Pētersone–Godmane

31.08.2015 14:35

5324

R.Brīvniece, 67219453

Ramona.brivniece@pmlp.gov.lv

1. Saskaņā ar Klientu apmierinātības ar PMLP pakalpojumu kvalitāti aptaujas rezultātiem klientu apkalpošanas darba laiks ir viens no svarīgākajiem faktoriem; vidēji novērtēts ar 5,32, bet Rīgas nodaļās ar 5,69 ballēm (vērtējumā no 1 – 6 ballēm). [↑](#footnote-ref-1)
2. Avots: Centrālās statistikas pārvaldes mājas lapa; <http://www.csb.gov.lv/print/notikumi/darba-samaksas-kapums-parsniedz-prognozeto-40987.html> [↑](#footnote-ref-2)